জগন্নাথ দেবের মন্দিরে দিলীপ ঘোষ, রেগে আগুন শুভেন্দু কী বললেন?

ওয়েবডেস্ক: পুরীর (Puri) আদলে দিঘায় (Digha) তৈরি হয়েছে জগন্নাথ দেবের মন্দির (Jagannath Temple) । পুরী থেকেই পান্ডারা এসে জগন্নাথ দেবের মূর্তিতে প্রাণ প্রতিষ্ঠা করেন। এই অনুষ্ঠানে সস্ত্রীক আমন্ত্রিত অতিথি ছিলেন বিজেপির প্রাক্তন রাজ্য সভাপতি দিলীপ ঘোষ (Dilip Gosh)। সঙ্গে ছিলেন তার স্ত্রী রিঙ্কু। মুখ্যমন্ত্রীর আমন্ত্রণে দিলীপ ঘোষের জগন্নাথ দেবের মন্দিরে উপস্থিত হওয়া নিয়ে রাজনৈতিক চাপানউতোর শুরু হয়েছে।

এই ঘটনায় সাংবাদিকদের প্রশ্নের উত্তরে, বিরোধী দলনেতা বিরোধী দলনেতা শুভেন্দু অধিকারী (Subhendu Adhikari) বলেন “হিন্দুত্বের প্রশ্নে আমাকে প্রশ্ন করবেন আমি বলব। বিরোধী দলনেতা সরকার, সরকারের ব্যর্থতা, সরকারের ত্রুটি বলবেন আমি প্রশ্ন করব। বিজেপির ব্যাপারে আপনি দলের দায়িত্বশীল লোককে প্রশ্ন করবেন তিনি উত্তর দেবেন বা দলের স্ট্যান্ড যদি ঘোষিত হয়, তাকে সমর্থন করার দায়িত্ব আমার। কিন্তু, কোনও ব্যক্তি তিনি কী করবেন, কী করবেন না, কী বলবেন, কোথায় যাবেন, যাবেন না, তাঁর কাজের ধরন, তার প্রেম পীরিত নিয়ে কোনও কথা বলি না । কারণ আমি একজনের ব্যক্তিগত বিষয় নিয়ে কিছু বলি না। আমি একজনের বক্তব্যের প্রতিক্রিয়া দিয়ে, একজনের বক্তব্যের পাল্টা প্রতিক্রিয়া দিই। শুভেন্দু বলেন, জানবেন আমি শুধু একজনের বক্তব্যের ত্রুটি-বিচ্যুতি ধরি, একজনের মিথ্যাচারকে কাউন্টার করি। তাঁর নাম হল মমতা বন্দ্যোপাধ্যায়।

আরও পড়ুন: দিঘার জগন্নাথ মন্দির থেকে বিরাট বার্তা মুখ্যমন্ত্রীর, দেখুন ভিডিও

দিঘার নবনির্মিত মন্দিরে স্ত্রীকে নিয়ে আসেন দিলীপ ঘোষ। সেখানে মুখ্যমন্ত্রীর সঙ্গে এক সোফায় বসে সাক্ষাৎ করতে দেখা যায়। দিলীপ ঘোষ মন্দির চত্বর ঘুরে দেখেন। পাশাপাশি দিলীপ ঘোষ বলেন, ভগবান মুখ্যমন্ত্রীকে যোগ্য মনে করেছেন, তাই ওঁর হাত দিয়ে উদ্বোধন করিয়েছেন ।’’ তৃণমূল নেতা কুণাল ঘোষের সঙ্গেও সৌজন্য বিনিময় করেন দিলীপ ঘোষ। মন্দিরে পৌঁছতেই তাঁকে উত্তরীয় পরিয়ে স্বাগত জানান রাজ্যের মন্ত্রী অরূপ ঘোষ।

দেখুন ভিডিও-