তৃণমূলে যোগ দিচ্ছিনা, মমতা বন্দ্যোপাধ্যায়ও জানেন

ওয়েব ডেস্ক: মুখ্যমন্ত্রী মমতা বন্দ্যোপাধ্যায় (CM Mamata Banerjee), এবং রাজ্য সরকারের উদ্যোগে দিঘাতে (Digha) অক্ষয় তৃতীয়ার (Akshay Tritiya) দিন উদ্বোধন হয় দিঘার জগন্নাথ মন্দির (Jagannath Temple)। আর সেখানেই উপস্থিত হন বিজেপি নেতা দিলীপ ঘোষ (Dilip Ghosh)। তাও আবার স্ত্রীক। আর এই ঘটনার পরেই রাজ্য বিজেপি স্পষ্টত জানিয়েছেন, তারা এই ঘটনার সমর্থন করেন না। কিন্তু কারুর ব্যক্তিগত সিদ্ধান্তে দল হস্তক্ষেপ করবেনা। কিন্তু স্ত্রীক দিঘাতে উপস্থিত হওয়ার পরেই রাজ্য রাজনীতিতে শুরু হয়েছে এক নয়া বিতর্ক। এবার কি দিলীপ ঘোষ যোগ দিতে চলেছেন তৃণমূলে? এই প্রশ্নই এখন ঘুরছে।

আরও পড়ুন: বয়সকালে মতিভ্রম, বিস্ফোরক সৌমিত্র খাঁ

আর রাজ্য রাজনীতিতে এই প্রশ্ন দেখা দিতেই এবার কড়া জবাব দিলেন দিলীপ ঘোষ। তিনি বলেন, ‘যারা এইসব বিশ্লেষণ করছেন তাদের সঙ্গে আমার সম্পর্ক ওরকমই। এদের অনেকে আমার পিছনে ঘুরঘুর করত। ১ লাখ ২ লাখ টাকার জন্য ঘুরত। কেউ আমার বিশেষজ্ঞ হয়ে গেছিল। কেউ আমার উপদেষ্টা হয়ে গেছিল। আবার জমা পাল্টে এখন আমাকে উপদেশ দিচ্ছেন। এরা সব অন্ন দাস। আর দিলীপ ঘোষ বুক ফুলিয়ে ঘুরবে। কারণ দিলীপ ঘোষ কারুর সঙ্গে অ্যাডজাস্ট করে চলে না। যারা এখন টিভি তে এই কথা শুনছেন তাদের সবাইকে চ্যালেঞ্জ করছি, পারলে প্রমান দিন দিলীপ ঘোষ কখনও কোনোদিন কোনো তৃণমূল নেতাকে ফোন করেছে। মুখ্যমন্ত্রী ছেড়ে দিন। তারা দরকার হলে দিলীপ ঘোষ কে ফোন করেছে। কেউ বলতে পারবে না আমি কোনো অ্যাপ এর মাধ্যমে গোপনে ফোন করেছি। বা রাতের বেলা কালীঘাটের বাড়ি গেছি। দিলীপ ঘোষ লড়াই করেছিল। লড়াই করবে। দিলীপ ঘোষ বিজেপি টা বোঝে। যারা আজ হিন্দু হিন্দু ভাই ভাই বলছে তারাই একটা হিন্দু মন্দির থেকে হিন্দুদের আলাদা করছে? বিজেপি তাই বলেছে কোনোদিন? কাশী বিশ্বনাথ মন্দির মোদী জি তৈরি করেছেন। কেউ বলেছে ওটা মোদীর মন্দির? আমি বলছি ওই জগন্নাথ মন্দিরে গিয়ে যদি কেউ মাথা নত করে তাহলে সে তৃণমূল হয়ে যাবে? মানুষকে এতো বোকা ভাবেন আপনারা? সিপিএম একসময় বলতো ওই বিবেকানন্দ আর এই বিবেকানন্দ। ওটা নাকি আরএসএস এর বিবেকানন্দ। তৃণমূল বলতো রামায়ণের রাম আলাদা আর বিজেপির রাম আলাদা। আমরা সেটা মনে করিনা। পুরীর জগন্নাথ আর দীঘার জগন্নাথ এক। যার যেখানে ইচ্ছা গিয়ে প্রণাম করবেন। সবাই বলে বিজেপি মন্দির রাজনীতি করে। একশো বার করে। কিন্তু মন্দিরে মন্দিরে ভেদাভেদ করেনা। এরকম করলে বিজেপিকে হিন্দু মানুষ ভোট দেবে? ‘

দিলীপ ঘোষ স্পষ্টত বলেন, ‘মুখ্যমন্ত্রী মমতা বন্দ্যোপাধ্যায়ও জানেন আমি তৃণমূলে কোনদিনই যোগ দেবনা। সবটাই অবাঞ্ছিত কথা।’

দেখুন অন্য খবর